Сәлимов Ниязбай Булатбай улы

Сәлимов Ниязбай Булатбай улы (27 сентябрь 1958 йыл) — ғалим-филолог, журналист, яҙыусы, йәмәғәтсе. Филология фәндәре кандидаты. Башҡортостан Республикаһының атҡаҙанған мәҙәниәт хеҙмәткәре. Жәлил Кейекбаев исемендәге премия лауреаты (1992). Ғафури районының почетлы гражданы.

 Биографияһы 
Ниязбай Булатбай улы Сәлимов (Нияз Сәлимов) 1958 йылдың 27 сентябрендә Башҡорт АССР-ының  Ғафури районы Яугилде ауылында тыуған. Стәрлетамаҡ дәүләт педагогия институтының филология факультетын тамамлағас, хеҙмәт юлын Йөҙимән урта мәктәбендә директор урынбаҫары булып башлай. Шунан бер йыл тыуған ауылы мәктәбендә директор була.

1984 йылда талантлы йәш белгес «Йондоҙ» район гәзите мөхәррире урынбаҫары вазифаһына тәғәйенләнә, биш йылдан республика йәштәренең «Ленинсы» гәзите мөхәррире урынбаҫары итеп үрләтелә. Башҡорт йәштәренең үҙ аллы гәзите «Йәшлек»те булдырыуға ҙур көс һала, уның тәүге мөхәррир урынбаҫары була.

1990 йылда Ниязбай Булатбай улы Ғафури районының «Звезда» — «Йондоҙ» гәзите мөхәррире итеп ҡуйыла. Уның тырышлығы менән.1991 йылда Башҡортостанда тәүгеләрҙән булып үҙ аллы башҡортса «Табын» гәзите донъя күрә. Ырымбур өлкәһе йәмәғәтселеге үтенесе буйынса, ошо гәзит редакцияһы ерлегендә 1993 йылда Ниязбай Сәлимов Ырымбур башҡорттарының «Каруанһарай» гәзитен нәшер итә.

Тиҙ арала абруй ҡаҙанған «Табын» гәзите мөхәррирен «Йәшлек» гәзитенең баш мөхәррире вазифаһына эшкә саҡыралар. Өс йылдан ашыу ваҡыт эсендә ул ошо баҫманың тиражын ике тапкырға тиерлек арттырыуға ирешә.

Бер монография, ике брошюра, балалар өсөн дүрт китап авторы, фәнни йыйынтыҡтарҙа баҫылған тиҫтәләгән хеҙмәте донъя күргән.

1997 йылдан алып Ниязбай Булатбай улы Башҡортостан Президенты Хакимиәтендә эшләй. 2001 йылдан граждандарҙың мөрәжәғәттәре менән эшләү бүлегенә етәкселек итә.

2011—2015 йылдарҙа «Башҡортостан» гәзитенең баш мөхәррире булып эшләй«Башинформ» мәғлүмәт агентлығы.

2015 йылдың сентябренән Башҡортостан Республикаһы Милли архивының директор урынбаҫарыСайт Управления по делам архивов Республики Башкортостан. Контактная информация .

2022 йылдың 16 декабрендә Башҡортостан Республикаһы Дәүләт Йыйылышы — Ҡоролтайҙың Почёт грамотаһы менән бүләкләндеПисателям и поэтам Башкортостана вручили госпремии. ИА «Башинформ», 20 декабря 2022 года.

 Йәмәғәт эшмәкәрлеге 
 Бөтә донъя башҡорттары ҡоролтайы Башҡарма комитеты ағзаһы.
 «Табын ырыуы» йәмәғәт ойошмаһының идара рәйесе (февраль, 2017)В Уфе представители башкирского рода Табын провели съезд. «Башинформ» мәғлүмәт агентлығы, 28 февраль 2017 йылӨфөлә Табын ырыуы башҡорттары съезд уҙғарҙы. «Башинформ» мәғлүмәт агентлығы, 1 март 2017 йыл

 Китаптары 
 Ҡурсаҡ булғы килмәне. — Өфө: Башҡортостан китап нәшриәте, 1992.
 Атайым йомаҡтары. — Өфө: Китап, 1995.  
 Әнүзә һәм шуҡ кәзә. — Өфө: Китап, 1997.   
 Бурлинская средняя школа: вчера и сегодня. Уфа: Городская типография, 2000.
 Башҡорт әҙәби теленең публицистика стиле. — Өфө: Китап, 2003.   
 Ҡояш — ул ҡош?: Шиғырҙыр. — Өфө: Китап, 2006.
 Ураҡ осоро: Шиғырҙыр. — Өфө: Китап, 2008.
 Халыҡ сәсәне Вәлиулла Ҡоломбәтов. — Өфө: Матбуғат донъяһы, 2016Баш ҡалала сәсән Вәлиулла Ҡоломбәтовтың тыуыуына 135 йыл тулыуға ҡарата китап донъя күрҙе. «Башинформ» мәғлүмәт агентлығы, 2016, 23 август.

 Маҡтаулы исемдәре һәм башҡа бүләктәре 
 Башҡортостан Республикаһы Дәүләт Йыйылышы — Ҡоролтайҙың Почёт грамотаһы (2022).
 Башҡортостан Республикаһының атҡаҙанған мәҙәниәт хеҙмәткәре.
 Жәлил Кейекбаев исемендәге премия лауреаты (1992).
 Ғафури районының почетлы гражданы.

 Иҫкәрмәләр 

 Сығанаҡтар 
 Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1
 Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с. 

 Һылтанмалар 
 Кто есть кто в Республике Башкортостан 
 Бөркөт булып осор, саңҡыр сағы. Был көндәрҙә талантлы журналист, шағир, ғалим, билдәле дәүләт һәм йәмәғәт эшмәкәре Ниязбай Булатбай улы Сәлимов оло юбилейын – 60 йәшен билдәләй. «Табын» гәзите, 28 сентября 2018 йыл
 2008 йылға Башҡортостан календары. — «Китап» нәшриәте, 2007.

Категория:Башҡортостандың атҡаҙанған мәҙәниәт хеҙмәткәрҙәре
Категория:Башҡортостан яҙыусылары
Категория:Башҡортостан Яҙыусылар союзы ағзалары
Категория:Башҡортостан Журналистар союзы ағзалары
Категория:«Башҡортостан» гәзите баш мөхәррирҙәре
Категория:«Йәшлек» гәзите журналистары
Категория:Филология фәндәре кандидаттары
Категория:Жәлил Кейекбаев исемендәге премия лауреаттары
Категория:Стәрлетамаҡ дәүләт педагогия институтын тамамлаусылар
Категория:XX быуат журналистары
Категория:XXI быуат журналистары
Категория:Рәсәй архивсылары